ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005157
ขอให้แก้ไขปัญหาป้ายหาเสียงเลือกตั้งและต้นไม้บดบังทัศนวิสัยในการมองเห็นของผู้ขับขี่รถ บริเวณหน้าอาคารบำรุงราษฎร์ (BRO) แขวงคลองตัน เขตคลองเตย กรุงเทพมหานคร จุดสังเกต หากสัญจรผ่านอาคารมาลีนนท์ ทาวเวอร์ (ช่อง 3) มาประมาณ 100-200 เมตร จะพบป้ายหาเสียงเลือกตั้งและต้นไม้ดังกล่าวอยู่ฝั่งทางด้านซ้ายมือ ซึ่งจะอยู่ก่อนถึงร้านอาหารฟูฟู เนื่องจากผู้ร้องแจ้งว่า ล่าสุดเมื่อวันที่ 7 กุมภาพันธ์ 2566 (ไม่ทราบเวลาที่แน่ชัด) ผู้ร้องได้ขับรถผ่านบริเวณเส้นทางดังกล่าวและได้พบเห็นป้ายหาเสียงซึ่งเป็นของพรรคชาติพัฒนากล้าและต้นไม้ขนาดใหญ่บดบังทัศนวิสัยในการมองเห็น ซึ่งก่อนหน้านี้ต้นไม้ใหญ่ก็บดบังการมองเห็นที่บริเวณดังกล่าวอยู่แล้ว แต่ทางสำนักงานเขตคลองเตยก็ได้มีการมาตัดแต่งกิ่งไม้ออก ให้บรรเทาความเดือดร้อนลง แต่เมื่อมีป้ายหาเสียงฯ มาติดเพิ่มเติมในช่วงนี้ ทำให้บดบังการจราจรเหมือนเช่นเดิมและบดบังมากกว่าเดิม ประสบปัญหามาประมาณ 1 สัปดาห์แล้ว จึงประสงค์ให้ทางหน่วยงานที่เกี่ยวข้องดำเนินการแก้ไขปัญหาดังกล่าวโดยด่วน เพื่อบรรเทาความเดือดร้อนและป้องกันการเกิดอุบัติเหตุ
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata